Jan+Erik+Vold

[[image:vold3.JPG width="270" height="375" align="right" caption="Jan Erik Vold (1939– )"]]
==== Jan Erik Vold (1939-dags dato) er en norsk forfatter, lyrikker og plateartist. Vold er statsstipendiat fra 1991 og æresdoktor ved Universitetet i Oslo. Han ble kjent som et sentralt medlem i Profil-kretsen, og regnes som en av de mest innflytelsesrike norske lyrikere av sin generasjon. ====

==== Jan Erik Vold ble født 18. Oktober 1939 i Oslo og er i dag bosatt i Stockholm. Han er sønn av tidligere utenriksredaktør i Dagbladet, Ragnar Vold, og sykepleier Sigrid Marie Wilhelmsen. Han er bror av barnelitteraturhistorikeren Karin Beate Vold. Vold er oppvokst i Oslo, og avla examen artium på reallinja ved Fagerborg gymnas i 1958. Etter avlagt eksamen jobbet han på norske skip som krysset Atlanteren til blant annet New York og Chicago. Her fikk han øynene opp for amerikansk jazz og poesi, noe som har preget deler av hans senere karriere. Han studerte engelsk grunnfag og norsk mellomfag ved Universitetet i Oslo, University of Santa Barbra i California(1962-63) og ved Universitetet i Uppsala(1965). Vold har selv fortalt at han begynte å skriv ====

e dikt som 21-åring, og debuterte som lyrikker i 1965 med diktsamlingen "mellom speil og speil". Siden dette har han skrevet en rekke verk med et utrolig vidt spenn i både form og tematikk.
==== I dag er han en kjent norsk lyrikker, forfatter, plateartist, oversetter og kulturdebattant. Som kulturdebattant og Oslo-patriot har han gang på gang gått i kamp for det han mener burde tas vare på; deriblant Oslo-trikken, Bislet stadion, hoppbakken i Holmenkollen og et kirsebærtre foran et SAS-hotell i Oslo. Hans stemme har stor autoritet, uavhengig om man er enig med han eller ikke. ====

==== Vold fulgte farens fotspor som redaktør da han ble medlem av den såkalte "Profilgjengen". Profilgjengen var skribenter og redaktører i det norske tidsskriftet Profil som ble utgitt mellom 1959 og 1992. Tidsskriftet var et rent litterært tidsskrift og inneholdt artikler og tekster om litteratur og ==== ==== kultur. Da Jan Erik Vold, Dag Solstad og Espen Haavardsholm overtok som redaktører i 1966 ble Profil det viktigste litterære tidsskriftet i Norge. Profilgjengen brukte blant annet tidsskiftet til litterære, modernistiske eksperimenter. ==== ==== Den modernistiske lyrikken var symboltung, og språket som ble brukt var langt i fra dagligtalen til nordmenn flest. Temaene var alvorlige og ofte dystre. Dette ville profilgjengen ta ett oppgjør med. De regnet seg som modernister, men ønsket at modernismen skulle fornyes i en mer folkelig retning. Språket skulle forenkles, vanskelig symbolikk skulle fjernes og tekstene kunne gjerne være positive. En betegnelse på denne nye ismen profilgjengen var med på å utvikle i Norge er nyenkelhet. Jan Erik Vold jobbet spesielt for å få ned den norske poesien ned på jorda med diktsamlingene "Mor Godhjertas glade versjon. Ja" fra 1968 og "kykelipi" fra 1969. ====

==== Grovt sett kan man dele inn Jan Erik Volds verk i fem deler bestående av; poesi, essays, gjendiktninger, plateinnspillinger og samlinger av dikt fra forskjellige lyrikere. Gjendiktningene og oversetningene har vært med på å introdusere nordmenn for en rekke utenlandske forfattere og artister som William Carlos Williams, Bob Dylan og Wallace Stevens. ==== ==== Volds lyrikk er svært variert og spennvidden er videre enn hos de fleste andre lyrikere. Hans lyriske verk strekker seg fra systemdiktning (blikket) til haikudikt (spor, snø), fra prosadikt (fra rom til rom SAD & CRAZY) til skillingstrykk (IKKE), fra reiseskildring (sirkel, sirkel) til heimstaddiktning (Mor Godhjertas glade versjon, Ja) og fra meditasjon (S) til provokasjon (kykelpi). ====

I tillegg til nyenkelheten har Vold introdusert Norge for retninger som imagisme og konkretisme.
==== Jan Erik Vold har blitt hedret med mange priser, blant annet Tarjei Vesaas´ debutantpris i 1966, Dagbladets lyrikkpris i 1970, Aschehougprisen 1981 og Brages hederspris i 1997. I 1991 ble han utnevnt til statsstipendiat, og i 2000 ble han nevnt til æresdoktor i litteraturformidling ved Universitetet i Oslo. ====

==== Er et dikt fra Jan Eriks Volds diktsamling "Sirkel, Sirkel." som ble utgitt i 1979. Diktsamlingen er en reiseskildring som skildrer prins Adrians reise rundt jorden. I "Sirkel, Sirkel" legger Vold ut på en lang reise, og er innom en rekke byer i blant annet Russland, Japan og USA. Det aller viktigste stoppet på den lange reiseruta er Japan. Her bruker han motiver fra Japansk kultur, kunst, liv, tenkning og diktning i diktene sine. Nettopp dette har han gjort i diktet "Hokusai, den gamle mester, som tegnet en bølge slik ingen før ham hadde tegnet en bølge". Diktet lyder som følgende: ====

==== Diktet har frie vers, det vil si at det ikke inneholder rim eller noen spesiell rytme. Diktet består av syv strofer, der alle har fire relativt korte verselinjer bestående av alt fra ett til åtte ord. Hver verselinje avslutter brått og ofte midt i en setning, dette gjør at diktet får en helt spesiell rytme. Det er neppe tilfeldig at diktet er utformet på denne måten. Rent grafisk har han i denne diktsamlingen eksperimentert med stillhet og enkelhet. Hver strofe er formet slik at det grafisk kan se ut som en bølge som er på vei mot sitt høydepunkt der den faller sammen igjen. Skrivemåten har klare kjennetegn fra postmodernismen, og bryter med lyriske tradisjoner som enderim og setningsoppbygning. Det er også få eller ingen språklige bilder og metaforer i diktet. ====

==== Diktet henviser til den kjente japanske maleren og tegneren Katsushika Hokusai. Hokusai ble født i 1760 i nærheten av Tokyo og døde den 10. mai 1849, 88 år gammel. Dette passer godt med første strofe i diktet, der det står: "Hokusai / ble / nærpå 90". Et av malerens mest kjente bilde er "Den store bølgen ved Kanagawa". Det er dette verket tittelen til diktet viser til: "... Som tegnet / en bølge slik ingen / før han hadde / tegnet en bølge". ==== ==== Jeg-personen i diktet er maleren Hokusai. Han skal selv ha sagt omtrent det som står i diktet, men Vold har oversatt og gjort det om til et dikt. Diktet gir en klar følelse av håpløshet og surrealisme. Jan Erik Vold prøver å skildre paradokset av at mange forfattere og kunstnere først blir anerkjent i sine eldre dager, eller etter deres død. Han formidler at mange aldri får oppleve deres gjennombrudd, og kanskje har levd hele livet med følelsen av å aldri føle at man presterer godt nok. Det ultimate oppnås først etter de har nådd graven. I diktet står det "Det jeg fikk til / før jeg var 50, er ingenting / tess". Senere i diktet står det "Når jeg blir 90 / vil jeg kjenne / kunstens / hemmeligheter / til bunns - når jeg blir 100 / vil jeg lage / rosverdige / ting. For å ikke snakke / om årene / deretter", dette står skrevet til tross for at vi alt i den første strofen får vite at han ikke blir mer enn "nærpå 90" år gammel. Da Hokusai skal ha sagt dette, i 75-års alder, viste han nok at han ikke kom til å få leve i de årene etter fylte 100 som han snakker få fint om. ==== ==== En mulig årsak til at Vold har valgt å bruke nettopp Hokusai som jeg-person i diktet er nok at han ikke fikk noe anerkjennelse i Japan før han var over 60 år gammel. Hokusai´s virkelige gjennombrudd utenfor Japan kom etter hans død. Det finnes en rekke eksempler på forfattere og andre kunstnere som aldri selv fikk oppleve noen anerkjennelse. ====

==== Et viktig kjennemerke ved diktet, og også diktsamlingen, er at det sammen med resten av Volds diktning på 70-tallet omhandler utypiske temaer. Volds poesi fra denne perioden strider imot de rådende frontene i de politiske 70-årene. Rolf Jacobsen tematiserte økologiske problemer på 70-tallet, Edvard Hoem skrev om bygdeverdier, Stig Holmås og Erik Blystad skrev kulturkritiske og sosialt engasjerte dikt, mens Jan Erik Volds diktning lente seg mot østlige horisonter, helt uten politisk tematikk. ====

__Diktsamlinger__

 * ==== mellom speil og speil, 1965 ====
 * ==== blikket, 1966 ====
 * ==== HEKT, 1966 ====
 * ==== fra rom til rom SAD & CRAZY, 1967 ====
 * ==== Mor Godhjertas glade versjon. Ja, 1968 ====
 * ==== kykelipi, 1969 ====
 * ==== spor, snø, 1970 ====
 * ==== Bok 8: LIV, 1973 ====
 * ==== BusteR brenneR, 1976 ====
 * ==== S, 1978 ====
 * ==== sirkel, sirkel, 1979 ====
 * ==== Sorgen. Sangen. Veien, 1987 ====
 * ==== En som het Abel Ek, 1988 ====
 * ==== Elg, 1989 ====
 * ==== IKKE, 1993 ====
 * ==== En sirkel is, 1994 ====
 * ==== Kalenderdikt, 1995 ====
 * ==== Tolv meditasjoner, 2002 ====
 * ==== Diktet minner om verden, 2003 ====
 * ==== Drømmemakeren sa, 2004 ====

__Essays, artikler, monografier__

 * ==== Entusiastiske essays, 1976 ====
 * ==== Det norske syndromet, 1980 ====
 * ==== Her. Her i denne verden, 1984 ====
 * ==== Poetisk praksis, 1990 ====
 * ==== Under Hauges ord, 1994 ====
 * ==== Etterblikk. Ernst Orvil, poet, 1995 ====
 * ==== STORYTELLERS, 1998 ====
 * ==== Tydelig. 33, 1999 ====
 * ==== Mørkets sangerske. En bok om Gunvor Hofmo, 2000 ====
 * ==== P x 3 Prøysen/Stevens/Tranströmer, 2003 ====

__Gjendiktinger__

 * ==== William Carlos Williams: LOVE, 1969 ====
 * ==== Robert Creeley: Alt er vann/om du ser lenge nok, 1972 ====
 * ==== Bob Dylan: Damer i regn, 1977 ====
 * ==== Frank O'Hara: Solen ute på Fire Island & andre dikt, 1983 ====
 * ==== Beckett/Rimbaud/Apollinaire/Éluard: Becketts ring, 1987 ====
 * ==== Tomas Tranströmer: Samlede dikt, 1996 ====
 * ==== Wallace Stevens: Mannen med blå gitar, 2003 ====
 * ==== Richard Brautigan: Å føre krig mot den gjengse maratonprosa, 2004 ====

__Plateinnspillinger__

 * ==== Briskeby Blues (med Jan Garbarek), 1969 ====
 * ==== HAV (med Jan Garbarek), 1971 ====
 * ==== ingentings bjeller (med Jan Garbarek), 1977 ====
 * ==== Stein. Regn. Bob Dylan-tekster (med Kåre Virud), 1981 ====
 * ==== Den dagen Lady døde. Frank O'Hara-tekster (med Egil Kapstad og Red Mitchell), 1986 ====
 * ==== Blåmann! Blåmann! (med Chet Baker og Egil Kapstad), 1988 ====
 * ==== Sannheten om trikken er at den brenner (med Egil Kapstad), 1990 ====
 * ==== Pytt Pytt Blues (med Egil Kapstad), 1992 ====
 * ==== Obstfelder LIVE på Rebekka West (med Egil Kapstad), 1994 ====
 * ==== Her er huset som Per bygde (med Egil Kapstad), 1996 ====
 * ==== STORYTELLERS (dikt av div. forf., med Egil Kapstad), 1998 ====